Социалдемократически съюз на Македония
Социалдемократическият съюз на Македония (СДСМ) (, ) е една от най-големите политически партии в Северна Македония.

История 
СДСМ е образувана на 20 април 1991 г. и е наследник на Македонската комунистическа партия. До 2004 г. председател на партията е Бранко Цървенковски, след което е избран за президент на Северна Македония. Оттогава начело на СДСМ застават последователно Владо Бучковски, Радмила Шекеринска, Зоран Заев, който напуска този пост в полза на Бранко Цървенковски през пролетта на 2009 г., когато изтича мандата му като президент на страната. От 2 юни 2013 г. председател на партията отново е Зоран Заев. Други по-важни членове са Никола Поповски, Илинка Митрева, Никола Кюркчиев и други. СДСМ е пълноправен член на Социалистическия интернационал и е асоцииран член на Партията на европейските социалисти.

Партията губи изборите през 1998 г., но на законодателните избори, 15 септември 2002 г., партията се превръща в най-силната партия, печелейки 60 от 120 места в парламента на Македония като основна партия на алианса Заедно за Македония, воден от СДСМ и Либералнодемократическа партия. Заедно за Македония управляват в коалиция с Демократичния съюз за интеграция.

Дългогодишен бивш лидер на партията е Бранко Цървенковски, който е министър-председател на Македония от 1992 до 1998 г. и от 2002 до 2004 г. След това Цървенковски е избран от Социалдемократическата партия за президент на Македония на пост, който заемаше до май 2009 г. Председателството е поверено на Владо Бучковски, лидер на партията и министър-председател до парламентарните избори през 2006 г. СДСМ е член на Прогресивния алианс и асоцииран филиал на Партията на европейските социалисти (ПЕС). На 30 ноември 2005 г. един от най-видните членове на СДСМ Тито Петковски, който се кандидатира за президент през 1999 г. и зае второ място, напусна партията, за да създаде Нова социалдемократическа партия . Това е второто голямо разцепление от СДСМ, като първото е отцепването през 1993 г. на Петър Гошев, създател на Демократическата партия.

На проведените през 2008 г. парламентарни избори в Северна Македония коалицията Слънце (от която СДСМ е водеща партия) е победена, като получи 27 от 120 места. На последните местни избори от 2009 г. социалдемократите побеждават в 8 от общо 84 общини в страната. Социалдемократическият съюз на Македония е втората по големина политическа партия и основната опозиционна партия в страната. През май 2009 г., след приключване на 5-годишния мандат на президент на Република Македония, Бранко Цървенковски се завръща в СДСМ и е преизбран за лидер на партията. Той реорганизира партията дълбоко, но подаде оставка след поражението на партията на местните избори през 2013 г. През юни 2013 г. за нов лидер е избран Зоран Заев.

Партията е победена на общите избори през 2014 г. от ВМРО-ДПМНЕ, но резултатите не са признати и опозиционните партии бойкотират парламента. От февруари до май 2015 г. Заев пуска подслушван материал, в който се твърди, че премиерът Никола Груевски е шпионирал незаконно над 20 000 граждани. През май 2015 г. в Скопие започват големи протести, включително членове на СДСМ. Големи тълпи се събират на протест на 17 май, настоявайки за оставка от Груевски, който отказва да се оттегли и организира проправителствен митинг на следващия ден. Броят на протестиращите се оценява на над 40 000. Заев заявява, че броят на протестиращите е достигнал 100 000 и че някои от тях ще останат там, докато Груевски не подаде оставка. Дипломати от Европейския съюз предложиха да посредничат за разрешаване на кризата. Политическата криза е решена със споразумението от Пржино от юли 2015 г., което задължава преходно правителство със СДСМ от ноември 2015 г., оставка от Груевски през януари 2016 г. и предсрочни парламентарни избори на 11 декември 2016 г. На изборите на 11 декември 2016 г. партията печели почти 440 000 и 49 депутати, което е вторият най-добър резултат в историята на СДСМ след резултата от 2002 г. През февруари 2017 г. Заев започва преговори с младши партньори за формиране на мнозинство в парламента.

Преди парламентарните избори през 2020 г. партията се ребрандира, като променя логото си, за да бъде подобно на други европейски социалдемократически партии, и променя основния си цвят на червен.

Партийни лидери 
 Бранко Цървенковски (1991 – 2004)
 Владо Бучковски (2004 – 2006)
 Радмила Шекеринска (2006 – 2008)
 Зоран Заев (2008 – 2009)
 Бранко Цървенковски (2009 – 2013)
 Зоран Заев (2013 – 2021)
 Димитър Ковачевски (2021 – днес)

Противоречия

Българофобия 
По време на изборите за кмет на Скопие през 2021 г. СДСМ под ръководството на Зоран Заев се опита да се облагодетелства от българофобията, като обвиняват опонентката им Данела Арсовска, че е българка, защото уж притежава български паспорт. Публикуван е банер във Фейсбук от партия СДСМ в същия ден, когато лидерът Зоран Заев обвинява Арсовска, че е българска гражданка. Графиката гласи „Ще изляза, ще гласувам!“ и „Скопие НЕ се нуждае от български кмет“.

Източници

Външни препратки